hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu zh hu hu hu hu hu hu hu hu hu hu hu hu hu hu hu hu hu hu de hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Nem csak a gyerekek játszhatnak! - Csak csináld Magadért
Most volt gyermeknap. Az jutott eszembe, szeretnék néha (sokszor) gyermek lenni. Sok mindennel nem törődni. Mindeközben mindenre figyelni.
De most is jó. Hiszen valakinek én vagyok a legfontosabb. Példakép. Nagy felelősség, de annyi örömmel jár. Kisgyerekes anyukaként pedig minden nap újra gyermek lehetek. Játszom.
De mindannyian megtehetjük. Elgondolkodtam a minap, mi lenne, ha mind játszanánk?
Gurulva-huppanva kelnénk ki az ágyból, majd vágnánk néhány grimaszt a tükörre. Dobnánk egy puszit a habos kávés bajuszú tükörképünknek. Ha kiesik a kezünkből a zokni, nem mérgelődnénk, kreatívak lennénk és felvennénk a lábujjainkkal. Színes ruhába bújnánk és jó reggelt köszönnénk a reggelinek. A zabpehelynek, amin mosolygó alakba rendezett banánkarikák csücsülnek.
Megszagolnánk a virágot útközben. Megállnánk megnézni a galambokat. Mosolyognánk a szemben ülőre a metrón. Dúdolva sétálnánk. Nevetnénk a kollégákkal. Versenyeznénk, ki kapja fel leggyorsabban a telefont. Élveznénk, hogy a napunk azzal telik, hogy segítünk másoknak. Kipipálnánk az elvégzett feladatokat, majd megjutalmaznánk magunkat. Ebédszünetben a napos oldalon sétálnánk. A legjobb ötleteket megtapsolnánk. A legszínesebb mappát hoznánk létre. Pontban fél 6-kor az ajtóhoz szaladnánk. Hazafelé betérnénk egy kis boltba, meglepni magunkat egy aprósággal: körömlakkal, csokival vagy egy színes ceruzával. Előreengednénk valakit a sorban és megtippelnénk magunkban a reakciót. Kettesével, hármasával lépnénk a lépcsőn. Otthon célbadobóst játszanánk a szennyessel. Nagyon habos fürdőt készítenénk, aztán jól belefújnánk egy tenyérnyi adagba. A netet böngészve eljátszanánk a gondolattal, mi milyen válaszokat adnánk a kérdésekre, vagy mi miről faggatnánk a kedvencünket.
A nap végén pedig az a játék következne, hogy mi volt a legjobb a mai napban? és akár többet is leírnánk a legszebb, legkedvesebb emlékek közül.
Így is lehetne. Lehet. Csak rajtunk múlik.
Én tanulok a kisfiamtól. Élvezem a jelent.
Sokan morognak, ha esik az eső, én nem teszem, hiszen attól még zuhog. Ekkor jöhet a kedvenc esernyőm és egy vicces gumicsizma. A busz elment, hiába csap valaki a levegőbe. Én arra gondolok, jót fog tenni egy kis séta és már indulok is. Közben nézelődök és észreveszem, amit addig még nem. Lehet, hogy egy ajándék vár rám az úton. De már az is nagyszerű érzés, hogy van két erős, egészséges lábam, ami előre visz.
Lehet fáradtan és nyűgösen ébredek, húzom a számat, hogy megint csak akkor lesz kávé, ha én készítek. Aztán egy átkattintás fejben és máris mosolyogva indulok a konyhába. Mert milyen jó, hogy van kávéfőzőnk, kávénk, és még annál is jobb, hogy van kinek készíteni.
Pozitívnak lenni nem nehéz. Kihúzni magam és mosolyogni. A legszebb oldalt látni és a legszebbet oldalamat mutatni.
Hangosan köszönni. Megdicsérni valakit. Meglepni, megköszönni, csak egy apró figyelmességgel. Lehet kedveskedni tárggyal vagy egy együtt érző szóval. Olykor még szavak sem kellenek.
Csak mosolyogj és a világ visszamosolyog rád.
Nem hiszed? Nem baj. Csak csináld!
- DeakEmberAgnes 0 hozzászólás
Ezeket is érdemes megnézni
6 gondolat Coelho-tól, amit megfogadok
Se veled, se nélküled
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése